ker 
skjøndt det jo altid falder os noget besynderligt, at tænke os Pyre- 
næernes Skraaninger eller Mellemfrankrigs Halvhøider som Skue- 
plads for Scener af et omflakkende Nomadeliv, ligt det, der er os 
alle saa velbekjendt fra Lapmarken og andre høinordiske kolde 
»Egne. Ifølge de meget udstrakte Undersøgelser, som Dr. Al- 
phons Milne-Edwards har anstillet over Europas fossile 
Fuglelevninger, derunder ogsaa de talrige subfossile fra Hulerne, 
skal der nemlig i Knoklerne fra disse være en høinordisk 
Karakter kjendeligen udtalt. De agerhøns-artede Fugle, hvis 
Knokler i et ikke ringe Antal findes imellem Renknoklerne, 
har han saaledes vist at være BRyper, og iblandt Rype- 
formerne svare de igjen nærmest til den nordiske Dalrype 
(Tetrao subalpinus). Men endnu mærkeligere er det, at der i 
ikke faa Huler er fundet Knokler af en større Ugle, i hvilken 
Dr. Alph. Milne-Edwards har erkjendt Snee-Uglen (Strræ 
nyetea), hvis Hjem er Lapmarken og andre høinordiske Egne ved 
den 65-70de Bredegrad, og som i strengere og musfattige Aaringer 
kommer ned til os og til det nordlige Tydskland, og som altsaa i 
hin fjerne Tid er gaaet endnu langt længere ned i Europa eller 
har endog havt sit faste Hjem der. Paa denne Fugls alminde- 
ligere Forekomst i Huler, der ligge aldeles udenfor dens nu- 
værende Udbredningskreds, maae vi lægge saa meget større 
Vægt, som Sneuglen indenfor Uglernes Familie staaer saa ene, at 
en nærmere Undersøgelse af Knoklerne ikke let skulde efterlade 
en Tvivl om, hvorvidteman havde denne Ugleart for sig eller 
en anden; medens derimod en sikker Erkjendelse af de hinanden 
saa nærstaaende Rypeformers Knokler kan betragtes som såa 
vanskelig, at der altid kan blive grundet Tvivl tilbage om, hvor- 
vidt man har bestemt Arten rigtig. Hvis fortsatte Undersøgelser i 
denne Klasse af Huler skulde bekræfte disse Kjendsgjerninger 
og forøge Antallet af dem — og udenfor Hulerne har man alle- 
rede i de yngste Dannelser flere Spor, der gaae i samme Ret- 
ning ”) — da føres man unægtelig hen til den Anskuelse, at her 
7) Iblandt de Vink, der ere fremkomne om tidligere kolde Klimatforhold i 
vor nuværende Jordperiode og til hvilke jeg her sigter, er vist intet vig- 
